**ELŐTERJESZTÉS**

Tiszavasvári Város Önkormányzata Képviselő-testületének

2017. február 15-én tartandó rendes ülésére

#### Az előterjesztés tárgya: Az ASP rendszerhez való csatlakozásról

Melléklet:

Az előterjesztés előadója: Dr. Fülöp Erik polgármester (előadó)

Az előterjesztés témafelelőse: Kiss Brigitta (témafelelős)

Az előterjesztés ügyiratszáma: 577-8/2016

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4. melléklet 6.1 pont |
|  |  |

Az ülésre meghívni javasolt szervek, személyek:

|  |  |
| --- | --- |
|  |  |
|  |  |

Egyéb megjegyzés:

…………………………………………………………………………………………………………………………………………………………………………

##### Tiszavasvári, 2017. február 06.

#####  Kiss Brigitta

 témafelelős

**TISZAVASVÁRI VÁROS POLGÁRMESTERÉTŐL**

4440 Tiszavasvári, Városháza tér 4.

Tel: 42/520-500. Fax: 42/275-000. E-mail: tvonkph@tiszavasvari.hu

Témafelelős: Kiss Brigitta

## ELŐTERJESZTÉS

### A Képviselő-testülethez

**Csatlakoztatási konstrukció az önkormányzati ASP rendszer országos kiterjesztéséhez**

**Tisztelt Képviselő-testület!**

2018. január elsejétől az elektronikus ügyintézés és a bizalmi szolgáltatások általános szabályairól szóló 2015. évi CCXXII. törvény 108. § alapján az önkormányzatok számára is kötelező lesz az elektronikus ügyintézés biztosítása. A közelmúltban megjelent a KÖFOP-1.2.1-VEKOP-16 kódszámú ,,Csatlakoztatási konstrukció az önkormányzati ASP rendszer országos kiterjesztéséhez” című pályázati felhívás, melynek célja az önkormányzatok egységesített elektronikus ügyintézésének bevezetése az ASP központhoz történő csatlakozás megvalósításával. A pályázat lehetőséget biztosít a települési önkormányzatoknak a csatlakozás során felmerülő egyes feladatok költségeinek támogatására. ASP szolgáltatás lényege, hogy az ügyfél (jelen esetben az önkormányzat) egy távoli szolgáltató központtól szolgáltatásként veszi igénybe az alkalmazásokat.

A támogatás feltétele az ASP Korm. rendeletben foglalt előírások és kötelezettségek betartása, az ott rögzített előfeltételek megléte. Az önkormányzati ASP rendszer szakrendszerei:

1. iratkezelő rendszer,
2. önkormányzati települési portál rendszer,
3. az elektronikus ügyintézési portál rendszer, ide értve az elektronikus űrlap szolgáltatást,
4. gazdálkodási rendszer,
5. ingatlanvagyon-kataszter rendszer
6. önkormányzati adó rendszer,
7. ipar- és kereskedelmi rendszer
8. hagyatéki leltár

A 257/2016. (VIII.31) Korm. rendelet 12. § 2. bekezdése alapján 2017. október elsejéig az önkormányzati adórendszerhez csatlakozik valamennyi helyi önkormányzat, 2018. január 1-jéig az önkormányzati ASP rendszer valamennyi szakrendszeréhez csatlakozik az összes helyi önkormányzat.

A pályázat benyújtására Tiszavasvári Város Önkormányzata is jogosult, méghozzá lakosságszám alapján a 3. kategóriában tud pályázni, ahol a maximálisan pályázható vissza nem térítendő támogatási összeg 9.000.000 Ft. A támogatási kérelem benyújtására 2017. február 6-tól 2017. március 6 napjáig van lehetőség.

Támogatható tevékenységek köre:

|  |  |  |
| --- | --- | --- |
| **Támogatható tevékenység** | **Elvárás** | **Elszámolható maximális bruttó összeg** |
| **Eszközök beszerzése** | ASP rendszer szakrendszereinek használatához szükséges eszközök beszerzése támogatott: 1) felhasználói munkaállomások (munkaállomás, laptop, licencek, monitor),2) nyomtató, hálózati eszközök és multifunkciós nyomtatók (nyomtató, másoló) | 2.160.000 Ft |
| **Működésfejlesztés és szabályozási keretek kialakítása** | Az önkormányzatnak az ASP szolgáltatáshoz való csatlakozási folyamat során felül kell vizsgálni belső folyamatait, működési rendjét és a belső szabályozó eszközeit, azokat hozzáigazítani az ASP-ben biztosított szakrendszerek működési rendjéhez.  | 1.800.000 Ft |
| **Önkormányzatok elektronikus ügyintézés** | Csatlakozás az ASP elektronikus ügyintézési szolgáltatás rendszeréhez és ennek segítségével elektronikus ügyintézési szolgáltatás nyújtása az állampolgárok és a vállalkozások felé.  | 1.440.000 Ft |
| **Önkormányzati szakrendszerek adatminőségének javítása, migrációja kötelező** | A migrációt ASP központ által, központilag meghatározott módszertan alapján, központi támogatás segítségével kell elvégezni. | 2.610.000 Ft |
| **Oktatásokon történő részvételhez kapcsolódó utazás** | Az ASP központ által szervezett, az ASP szolgáltatások bevezetéséhez kapcsolódó oktatásokon való részvétel szükséges.  | 270.000 Ft |
| **Tesztelés, élesítés** | Az ASP szolgáltatáshoz történő csatlakozás során az önkormányzatoknak belső erőforrásaik felhasználásával tesztelniük, ellenőrizniük kell a számukra kialakításra kerülő szolgáltatásokat. | 450.000 Ft |

A pályázat benyújtására az ENEREA Észak-Alföldi Regionális Energia Ügynökség Nonprofit Kft.-t tervezem felkérni.

Kérem a Tisztelt Képviselő-testületet, hogy a fenti körülmények figyelembevételével a pályázat benyújtásáról döntést hozni szíveskedjen.

Tiszavasvári, 2017. február 06.

 **Dr. Fülöp Erik**

 **polgármester**

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ TESTÜLETE**

**……/2017. (II.) Kt. számú**

**határozata**

#### Az ASP rendszerhez való csatlakozásról

Tiszavasvári Város Önkormányzata Képviselő-testülete

1. A Tiszavasvári képviselő-testülete felhatalmazza a polgármestert, hogy a KÖFOP-1.2.1-VEKOP-16 azonosító jelű „Csatlakoztatási konstrukció az önkormányzati ASP rendszer országos kiterjesztéséhez” című felhívás alapján támogatási kérelmet nyújtson be, valamint a támogatási jogviszony létrejötte esetén a kedvezményezetti kötelezettségeket és jogokat gyakorolja.
2. Felkéri a polgármestert, hogy
* készítse elő a pályázati dokumentációt, és határidőn belül nyújtsa be elektronikus módon.
* a pályázat eredményéről tájékoztassa a Képviselő-testületet.

**Határidő:** azonnal, illetve esedékességkor **Felelős:** Dr. Fülöp Erik polgármester